Melkys
Melkys – kaimas Vilniaus rajono savivaldybėje, 10 km į rytus nuo Maišiagalos, 3 km į pietvakarius nuo Pikeliškių, prie kelio  108  Vievis–Maišiagala–Nemenčinė . Kaimą supa raistingi miškeliai (Giedraitiškių, Dabravolės pelkės), pietuose telkšo Melkio ir Taučiliškių ežerai, pelkė Raudonoji bala (telmologinis draustinis). Keliukai į Žudiškes, Giedraitiškes, Pašurnę. Veikia privati, holistiniu mokymu pagrįsta Melkio mokykla.